01989A0315(01) — HU — 21.09.2017 — 002.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Módosította:









▼B

MEGÁLLAPODÁS

az Európai Gazdasági Közösség és Kanada között a szeszes italok kereskedelméről







AZ EURÓPAI GAZDASÁGI KÖZÖSSÉG ÉS KANADA KORMÁNYA (a továbbiakban: a felek), FIGYELEMMEL az Általános Vám- és Kereskedelmi Egyezmény szerinti jogaikra és kötelezettségeikre a másik fél területéről származó áruk, és különösen a szeszes italok kezelése tekintetében; EMLÉKEZTETVE a szeszes italoknak a kanadai tartományi értékesítő ügynökségek általi behozatalával, forgalmazásával és értékesítésével foglalkozó GATT-munkacsoport megállapításaira és következtetéseire; AZZAL AZ ÓHAJJAL, hogy megoldják a szeszesital-kereskedelmi ágazat terén fennálló nézeteltéréseiket, és a strukturális kiigazítás ideiglenes szükségességének elismerése mellett biztosítsák a nemzetközi jogi kötelezettségek tiszteletben tartását; TÖREKEDVE annak biztosítására, hogy az Európai Gazdasági Közösségből származó szeszes italok értékesítése tekintetében jelenleg előnyös intézkedéseket ne szigorítsák, A KÖVETKEZŐKBEN ÁLLAPODTAK MEG:







1. cikk

Fogalommeghatározások

E megállapodás alkalmazásában:

„ ►M1 base price ◄ ”: a szeszes italok kirakodásakor számított költség, amely tartalmazhatja az illetékes kanadai hatóságoknál felmerült szolgáltatási költséget;

▼M1 —————

▼B

„illetékes kanadai hatóság”: a párolt szeszes italok, bor és sör értékesítésének ellenőrzésére jogszabály által felhatalmazott kormány vagy bizottság, testület vagy más kormányzati hivatal;

„szolgáltatási költség”: a szeszes italok beszerzésével, tárolásával, az eladási helyre történő szállításával, kezelésével és értékesítésével járó ellenőrzött kiadások;

▼M1

„szolgáltatási költség különbözete”: egy behozott termék szolgáltatási költsége és a hasonló belföldi termék szolgáltatási költsége közötti különbség;

▼B

„a Közösség”: az Európai Gazdasági Közösség;

„jegyzékből történő törlés”: a jegyzékbe történő felvétel visszavonása;

„égetett szeszes italok”: szeszek, likőrök és más, égetett szeszt tartalmazó italok;

▼M1 —————

▼B

„jegyzékbe történő felvétel”: az illetékes kanadai hatóság arra vonatkozó határozata, hogy az egyes égetett szeszesital-, bor- és sörmárkák vagy -fajták annak árusítóhelyein értékesíthetők-e;

„felár”: az alapárhoz, valamint az alkalmazandó vámokhoz és adókhoz hozzáadott összeg, amellyel együtt kialakítják a kiskereskedelmi árat;

▼M1 —————

▼B

„intézkedés”: bármely törvény, rendelet, eljárás, előírás vagy gyakorlat;

▼M1 —————

▼B

„kanadai termék”: Kanadában előállított égetett szeszes italt, ott palackozott bort vagy ott csomagolt sört;

„közösségi termék”: a Közösség vámterületén előállított égetett szeszes ital, bor vagy sör;

▼M1

„kiskereskedelmi értékesítés”: alkoholtartalmú italok szállítása a végső fogyasztó részére vagy értékesítése éttermek, bárok, klubok vagy más engedélyezett létesítmények részére;

▼M2

„illetékes hatóság”: bor és párolt szeszes italok értékesítésének ellenőrzésére jogszabály által felhatalmazott kormány vagy bizottság, testület vagy a Felek valamelyikének más kormányzati hivatala.

▼M1

2. cikk

Nemzeti elbánás és legnagyobb kedvezményes elbánás

(1) A kanadai illetékes hatóságok a WTO-megállapodással összhangban nemzeti elbánást és legnagyobb kedvezményes elbánást biztosítanak azon alkoholtartalmú italok számára, amelyek közösségi termékek. Valamely tartomány tekintetében a nemzeti elbánás és a legnagyobb kedvezményes elbánás olyan elbánás, amely nem kedvezőtlenebb az említett tartomány által olyan hasonló áruk számára biztosított legnagyobb kedvezményes elbánásnál, amelyek Kanada vagy más harmadik országok termékei.

(2) Az (1) bekezdéstől eltérve, a kanadai illetékes hatóságok saját illetékességükön belül a kanadai jogszabályokkal összeegyeztethető alkalmazás feltételezésével fenntarthatnak olyan intézkedést, amely:

a) valamely lepárlóüzem vagy pincészet által saját helyiségeiben végzett értékesítést az ott előállított olyan égetett szeszes italokra, illetve borokra korlátozhatják, amelyek ára nem alacsonyabb a közösségi termék számára rendelkezésre álló árusítóhelyeken keresztül értékesített ugyanazon égetett szeszes italok, illetve borok áránál;

▼M2

b) előírja az Ontarióban és Brit Columbiában található, nem telephelyi magántulajdonú borárusító helyek számára azt, hogy csak kanadai pincészetek által előállított borokat értékesítsenek. Az ilyen, kizárólag kanadai borászatok által termelt bor e tartományokban történő árusítására felhatalmazott, nem telephelyi magántulajdonú borárusító helyek száma Ontarióban legfeljebb 292, Brit Columbiában pedig legfeljebb 60 lehet;

▼M1

c) előírja azt, hogy – az eredetmegjelölést viselő nyolc híres márkanevet viselő bor meglévő kivételével – a québeci élelmiszerboltokban az alkalmazandó rendelkezések szerint, eredetmegjelölés nélkül és fajtanév feltüntetése nélkül értékesített bort Québecben kell palackozni, feltéve hogy más árusítóhelyek is rendelkezésre állnak Québecben a közösségi terméknek minősülő bor értékesítésére, tekintet nélkül arra, hogy ezt a bort Québecben palackozzák-e vagy sem.

3. cikk

Földrajzi jelzések:

(1) A kanadai illetékes hatóságok nem vesznek fel a jegyzékbe, illetve nem értékesítenek olyan borokat vagy szeszes italokat, amelyek helytelenül viselnek valamely, a kanadai jogszabályok értelmében oltalom alatt álló fölrajzi jelzést.

(2) A kanadai illetékes hatóságok a bor vételével és eladásával kapcsolatos feladatok ellátása során a közösségi földrajzi nevek tekintetében fenntartják a vételre vonatkozó szabályaikat, illetve politikájukat annak érdekében, hogy ne hozzanak forgalomba olyan borokat, amelyek nem a kérdéses névvel megjelölt helyről származnak, amennyiben 2002. november 1-jén ezt nem tették meg.

▼M2

4. cikk

Kereskedelmi bánásmód

(1) Az illetékes hatóságok a másik Fél termékeinek beszerzésével, forgalomba hozatalával és kiskereskedelmi értékesítésével kapcsolatos kötelezettségeik gyakorlása során tiszteletben tartják a GATT XVII. cikkének az állami kereskedelmi vállalkozásokat érintő rendelkezéseit, és különösen azt, hogy ilyen határozatokat kizárólag kereskedelmi megfontolásokkal összhangban hoznak, valamint megfelelő lehetőséget biztosítanak a másik Fél vállalkozásai számára a szokásos üzleti gyakorlattal összhangban ahhoz, hogy versengjenek az ilyen beszerzésekben való részvételért.

(2) Valamennyi Fél köteles megtenni minden lehetséges intézkedést annak biztosítása érdekében, hogy azok a vállalkozások, amelyek a területükön monopóliumot kaptak bor és szeszes italok kereskedelmére és árusítására, ne használják az ilyen monopolhelyzetüket arra, hogy akár közvetve, akár közvetlenül – beleértve az anya- és leányvállalataikkal vagy velük közös tulajdon alatt álló más vállalkozásokkal történő ügyleteket is – bor vagy szeszes italok árusításával foglalkozzanak azon a területen kívül, amelyre nézve a vállalkozások monopolhelyzetben vannak, úgy, hogy ez az adott piacon a verseny érezhető korlátozásával járó versenyellenes hatással járjon.

4a. cikk

Árképzés

(1) A Felek illetékes hatóságai biztosítják, hogy minden felár, szolgáltatási költség, illetve egyéb árképzési intézkedés megkülönböztetésmentes legyen, valamennyi kiskereskedelmi eladásra vonatkozzon, és összhangban álljon a 2. cikkel.

(2) Szolgáltatási költség különbözete a másik Fél termékeire csak akkor alkalmazható, ha az nem nagyobb a másik Fél termékeinek forgalomba hozatalával szükségszerűen együtt járó járulékos költségeknél, figyelembe véve többek között a szállítási módból és gyakoriságból eredő járulékos költségeket.

(3) Valamennyi Fél gondoskodik arról, hogy a másik Fél termékeire ne alkalmazzon azok értékén alapuló szolgáltatási költséget.

(4) A szolgáltatási költség különbözetét független könyvvizsgálóknak a standard számviteli eljárásokkal összhangban kell megindokolni a másik Fél kérelmére elvégzett auditálás alapján a 2003. évi, borokról és szeszes italokról szóló megállapodás hatályba lépésnek napját követő egy éven belül, azt követően pedig az adott Fél kérésére legalább négyévente. A könyvvizsgálatokat az adott kérelem benyújtásától számított egy éven belül elérhetővé teszik mindkét Fél számára.

(5) Az illetékes hatóságok szükség szerint aktualizálják a szolgáltatási költség különbözetére vonatkozó díjat a 4a. cikk (2) bekezdésében tett kötelezettségvállalásnak megfelelően.

(6) Az illetékes hatóságok a szolgáltatási költség különbözetére vonatkozó díjakat nyilvánosan elérhető módon, például a hivatalos honlapjukon teszik közzé.

(7) Az illetékes hatóságok kapcsolattartót határoznak meg a másik Féltől a szolgáltatási költség különbözetére vonatkozó díjak tekintetében érkező kérdések és vélemények fogadására. Az egyik Fél a másik Féltől érkező megkeresésre a kérés kézhezvételétől számított 60 napon belül írásban válaszol.

▼M2

4b. cikk

Keverési követelmények

Egyik Fél sem fogadhat el vagy tarthat fenn semmilyen olyan intézkedést, amely azt írja elő, hogy a másik Fél területéről palackozás céljából behozott párolt szeszes italt az importáló Fél bármely párolt szeszes italával kell összekeverni.

▼B

5. cikk

A jegyzékbe történő felvétellel és a jegyzékből történő törléssel kapcsolatos intézkedések

(1) Az illetékes kanadai hatóságoknak a közösségi termékek jegyzékbe történő felvételével és jegyzékből történő törlésével kapcsolatos intézkedései:

a) megkülönböztetésmentes;

b) a szokásos kereskedelmi megfontolásokon alapulnak;

c) átláthatók és nem alkotnak rejtett kereskedelmi akadályt; és

d) azokat közzéteszik, és hozzáférhetővé teszik azon személyek számára, akik érdekeltek az ilyen termékek kereskedelmében és jegyzékbe történő felvételében, vagy a jegyzékből történő törlésére vonatkozó határozatokban.

(2) Az illetékes kanadai hatóságok a közösségi termékek jegyzékbe történő felvételére, illetve jegyzékből történő törlésére vonatkozó határozatra irányuló kérelmek tekintetében az alábbiakat biztosítják:

a) a kérelmezőnek a határozatról történő azonnali, írásos értesítése;

▼M1

b) a jegyzékbe való felvétel megtagadása, illetve a jegyzékből történő törlésre vonatkozó határozat esetében az említett határozat írásbeli indoklása;

▼B

c) a jegyzékbe történő felvételt elutasító, illetve a jegyzékből történő törlésre vonatkozó határozat azonnali, objektív felülvizsgálatát biztosító közigazgatási fellebbezési eljárások.

6. cikk

Konzultáció

A felek ellenőrzik e megállapodás végrehajtását, és bármely fél kérésére haladéktalanul konzultálnak a megállapodás értelmezésével és végrehajtásával kapcsolatos valamennyi kérdésben. Ide tartozik a közösségi termékek értékesítése tekintetében jelenleg előnyös intézkedésekről történő konzultáció is.

▼M1

7. cikk

Záró rendelkezések

(1) A felek fenntartják a WTO-megállapodás szerinti jogaikat és kötelezettségeiket.

(2) E megállapodás egyetlen rendelkezése sem sérti a szállítók, azok képviselői vagy más érdekelt fél kanadai jogszabályok szerinti jogait.

(3) Amennyiben bármely kanadai tartományi hatóság nem gyakorolja a termék kiválasztása és kiskereskedelmi értékesítésének irányítására vonatkozó hatáskörét, azt e megállapodás rendelkezései nem szabályozzák.

▼B

8. cikk

Időtartam

Ez a megállapodás aláírásakor lép hatályba.

Ez a megállapodás határozatlan időtartamra jön létre. ►M1 A megállapodást bármely Fél egyéves felmondási idővel felmondhatja. ◄

▼M1

Amennyiben bármelyik Fél felmondja az Európai Közösség és Kanada között a borok és szeszes italok kereskedelméről szóló megállapodást, ez a felmondás érinti a jelen megállapodás egyidejű felmondását is.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

LEVÉLVÁLTÁSOK

1. sz. levél

Brüsszel, 1989. február 28.

Uram!

Hivatkozom a Kanada és az Európai Gazdasági Közösség között a mai napon aláírt, a szeszes italok kereskedelméről szóló megállapodásra.

Megerősítem, hogy Kanada miniszterelnöke és a kanadai tartományok miniszterelnökei a szövetségi és tartományi kormányok bevonásával folytatandó tárgyalások kezdeményezésében állapodtak meg a szeszes italok – beleértve a sört – kereskedelmét érintő, tartományok közötti akadályok csökkentéséről vagy megszüntetéséről.

E folyamat sikeres lezárását követően Kanada intézkedéseket tesz annak érdekében, hogy a sör árképzését a GATT szerinti kötelezettségeivel összhangba hozza.

Kérem, Uram, fogadja megkülönböztetett nagyrabecsülésem kifejezését.

Kanada kormánya részéről

2. sz. levél

Brüsszel, 1989. február 28.

Uram!

Igazolom mai, a sör felár-különbözetéről szóló levelének kézhezvételét.

Tudomásul veszem, hogy Kanada kormányának szándékában áll intézkedéseket tenni annak érdekében, hogy a sör árképzését a GATT szerinti kötelezettségeivel összhangba hozza.

Kérem, Uram, fogadja megkülönböztetett nagyrabecsülésem kifejezését.

az Európai Közösségek Tanácsa nevében

1. sz. levél

Brüsszel, 1989. február 28.

Uram!

A Kanada és a Közösség közötti, a kanadai tartományi likőr testületek (liquor boards) gyakorlatát érintő viták a mai napon aláírt kétoldalú rendezésének összefüggésében megerősítem a Közösség elhatározását arra vonatkozóan, hogy tárgyalásokat kezdjen Kanadával a szeszesital-megnevezések kölcsönös felügyeletéről és védelméről. Tudomásul veszem, hogy Kanada kormánya is hajlandó párhuzamos tárgyalásokat kezdeni a bor eredetmegjelöléseinek kölcsönös elismeréséről, és hogy egyetértünk e tárgyalásoknak az 1989. év első negyedévében történő megkezdésében.

Nagyra értékelném, ha megerősítené, hogy Kanada kormánya egyetért a levél feltételeivel.

Kérem, Uram, fogadja megkülönböztetett nagyrabecsülésem kifejezését.

az Európai Közösségek Tanácsa nevében

2. sz. levél

Brüsszel, 1989. február 28.

Uram!

Köszönöm mai levelét, amely a Közösség azon elhatározásáról szól, hogy tárgyalásokat kezdjen a szeszesital-megnevezések kölcsönös felügyeletéről és védelméről, valamint a bor eredetmegjelöléseinek kölcsönös elismeréséről. Megerősítem Kanada kormányának szándékát a javasolt tárgyalások megkezdésére.

Kérem, Uram, fogadja megkülönböztetett nagyrabecsülésem kifejezését.

Kanada kormánya részéről